Heart Of A Beast Onesie for Sale by Carol Cavalaris
Heart Of A Beast Baby Onesie
baby onesies gorilla silverback gorilla primate wildlife art painting endangered species jungle beast carol cavalaris Ma vermoor glo seun voor sy selfmoord pleeg | Maroela Media
Ma vermoor glo seun voor sy selfmoord pleeg
Die polisie ondersoek ŉ saak van moord nadat ŉ ma van Mosselbaai glo haar seun vermoor het en toe selfmoord gepleeg het.
Kapt. Malcolm Pojie, woordvoerder van die polisie, het aan Maroela Media gesê die liggame van die 25-jarige Nontembeko Sango en haar 7-jarige seun, Simamkele, is Maandag gevind waar dit aan die dakbalke van hul huis in Asla Park gehang het.
“Ons vermoed die ma het eerste haar seun gehang, voordat sy selfmoord gepleeg het,” het hy gesê. “Die dame het ŉ paar weke gelede ŉ goeie vriend aan die dood afgestaan en sy het blykbaar gesukkel om die trauma te verwerk. Sy het ‘n nota gelos, maar die inhoud daarvan kan nie bekendgemaak word nie.”
Pojie het gesê ŉ geregtelike doodsondersoek is ook geopen.
Soveel wanhoop. Ek is jammer dat dit gebeur het.
Ek dink daar is derduisende mense wat werklik nie ‘n toekoms vir hulle self, kinders, en familie sien nie. Die arme vrou moes rérig in ‘n baie diep donker put van wanhoop wees om dit te kan doen. Dalk ‘n vrees gehad vir oorlewing die toekoms in.
Ek kan nie dink wat deur daardie ma se kop moes gaan terwyl sy ‘n galg om haar 7 jarige kind se nek gebind het nie. Wat sê jy op daai stadium vir jou kind waarom doen mamma dit, en het die kind gewillig stilgehou omdat hy sy ma vertrou? Sulke goed pla my altyd geweldig.
Hierdie artikel se feite is inkorrek.
Die pa van die seun is onlangs oorlede en die ma kon dit nie verwerk nie.
Lees die volledige artikel in die Mosselbaai Advertiser.